<classify> MKUU wa Mkoa wa Iringa Ally Hapi amekataa ombi la baadhi ya wananchi wa kijiji cha Kiwere, Iringa Vijijini waliotaka muda wa kuuza pombe uongezwe kwa madai kwamba biashara hiyo inategemewa na watu wengi hasa wanawake katika kuendesha maisha yao.Wananchi hao walitaka waanze kufanya biashara hiyo saa 8.00 mchana baada ya kutoka kwenye shughuli zao zingine za maendeleo, ikiwemo ya kilimo na kumaliza saa 6:00 usiku ili kujiongezea kipato.Hapi alizungumza na baadhi ya wananchi hao waliokuwa na mabango yaliyotaja kero mbalimbali za kijiji hicho juzi baada ya kuusimamisha msafara wake uliokuwa ukielekea Tarafa ya Pawaga kutembelea miradi ya maendeleo na kusikiliza kero za wananchi.Ni marufuku kufanya biashara ya pombe mahali popote pale katika mkoa wa Iringa kabla ya muda wa kazi kwisha. Wafanyabishara wa vileo wanatakiwa kufungua au kuanza biashara zao saa 10.00 jioni na kufunga kwa muda uliotajwa kisheria, alisema.Muuza pombe Selina Mapulisa amesema baadhi yao wamekuwa wakibugudhiwa na kuzuiwa kuendelea na biashara hiyo baada ya saa 12.00 jioni jambo ambalo ni kero kubwa kwa wanawake wengi wanaoitegemea kujipatia kipato.Hata hivyo maelezo ya Mapulisa yalipingwa na baadhi ya wananchi waliokuwepo katika mkutano huo, waliosema wanawake hao wamekuwa wakizuiwa kuendelea na biashara hiyo kwa kuwa wanaifanya wakiwa na watoto wao wadogo.Mkuu wa mkoa uamuzi huo unalenga kunusuru afya za watoto wanaoshindishwa na mama zao vilabuni ili wasipate magonjwa katika mazingira hayo ambayo si rafiki kwao, alisema mmoja wa wananchi hao Jackson Mwakisayo.Mkuu wa Mkoa alisema Anayetaka kuuza pombe asiende kilabuni na mtoto au watoto wake, watoto wabaki nyumbani. Kuwa na watoto katika mazingira ya vilabuni au baa kuna hatari nyingi, kunaweza kuchochea ujenzi wa taifa la walevi na vibaka, lakini pia kuna hatari ya watoto hao kupata magonjwa mbalimbali na kufanyiwa vitendo vya ubakaji.  <topic>: kitaifa 